(koirien haukahtelua)
(suomi) Hei! Tulkaa sisään vaan.
(englanti) Mitä saisi olla? Kahvia?
Etsin Fongtronia.
Fong mikä? -Fongtron.
Fongtron? En tiedä ketään Fongtronia.
Kahvia? Teetä? -Kyllä.
Pojalle kokis? -Joo. -Ei.
Kaksi teetä.
(suomi) Tulee pian.
(englanti) Kiitos.
Fongtron? -Niin, herra Fongtron.
Sori, täällä ei ole ketään kiinalaista.
Levi. -Levi?
Siellä on japanilaisia ja kiinalaisia.
Mutta ei Fongtronia? -En tiedä.
Tunnetteko te herra Fongtronin? Fongtron?
En.
Tunnetteko te herra Fongtronin?
(kiina) Juo.
(ovikello kilahtaa)
(suomi) Moi! -Termos!
Laitapa, Sirkka, annos valmiiksi.
(pieru vessasta, peliautomaatti, vessan huuhtelu)
(Romppainen) Mahtuuko? (Vilppula) Kuten aina.
No niin, ole hyvä. -Kiitos!
(englanti) Etsin Fongtronia. Tunnetko Fongtronin?
Fong? -...tron. -Fongtron.
(suomi) Mikä sillä on? -En tiä, kysyi minulta samaa.
Sirkka, tällä kaverilla on varmaan jotain asiaa.
Jotain tyyppiä se etsii. En mä osaa sanoa.
(englanti) Mister Fongtron. -Fongtron...
Pohopoki. -Pohopoki?
Tuohan on Levi? Mikäs tämä sitten on?
Pohjanjoki. -Se on Pohjanjoki.
Pojopoki? -Pohjanjoki. Pohjanjoki.
Pohjanjoki. Fongtron? -Ei, ei.
(englanti) Ei asu täällä. -Emme tunne.
(englanti) Ei, ei. -Mutta Pohjanjoki.
(suomi) Kiitän.
Po-h-janjoki. -Po-h-janjoki. -Pohjanjoki.
Poh-janjoki? -Poh-janjoki.
Honjanjoki.
(englanti) Oletteko lopettaneet?
(suomi) Kerään nuo kohta pois.
(englanti) Saisiko olla jotain?
(englanti) Ruokaa. Onko teillä nälkä?
(kiina) Onko sinulla nälkä, Niu Niu? -Joo.
(suomi) Muusi.
(englanti) Makkarakastike. Molemmille?
Kyllä.
(englanti) Vihanneksia? -Kyllä.
(suomi) Ole hyvä.
(Sirkka, englanti) Suomalainen vihannes -makkara.
(kiina) Syö.
(suomi) Hyvää ruokahalua. Good apetit.
(englanti) Hyvää päivän jatkoa. -Jees...
(kiina) Hyvä on, älä sitten syö.
(englanti) Laitan paikan kiinni. Closed. Suljettu.
Onko Pohjopokissa hotelli? -Ei. Vain Levillä, 40 kilometriä.
Okei.
(kiina) Mennään. Ota laukkusi.
(englanti) Tiedän yhden huoneen. Ei ole hotelli. Huone, käykö?
Juu. Juu.
(kiina) Mennään.
Ota sinä tämä sänky, minä otan tuon. Puretaan laukut.
Niu Niu? Voitko lopettaa pelaamisen hetkeksi?
Tule tänne.
Petaa sänkysi.
(koira haukkuu)
(suomi) Olkaa hyvä! -Kiitos!
(kiina) Vau, onpas tämä iso.
Ota tämä. Minä syön baarissa.
Niu Niu.
Lopettaisitko puhelimen räpläämisen? -Mitä muuta tekemistä täällä on?
(suomi) Se oli soramaata ja saaressa. Ainoasta porausreiästä tuli suolavettä.
Juu, ei ole soramaassa vesisuonia.
Morjesta taas! -Moi!
Seitsemän reikää porasin ennen kuin riitti.
Ei sieltä juomavettä saa. -Ei, niin kauan kuin soraa riittää.
(työmies) Pisin reikä minkä mä porasin oli yli 200 metriä.
(työmies) Sen jälkeen alkoi tulla vettä, ja paljon tulikin.
(englanti) Anteeksi, voitko auttaa? Kysy Fongtronia.
(suomi) Pojat.
Tuolla yksi ulkomaalainen pyysi kysymään -
että tunteeko kukaan sellaista Fongtronia.
En ole kuullutkaan. -Fong mikä?
Fongtron? Eikö se ole se firma?
Tekee paineastioita Tampereella.
Tekee paineastioita? -Niin, Tampereella on sellainen.
Tekee... paineastioita Tampereella.
(englanti) Tekee... painejuttuja Tampereella.
Olen pahoillani.
(lääkäri, suomi) CRP on 600 eli infektio on vakava.
Hemoglobiini 80, matala. Senkka korkea.
Eli lääkitystä on lisättävä.
Jaa. Näkemiin!
Mitä, onko hihna mennyt? -Syylarissa jotain. Valo palaa.
Valuttaako se? -Joo.
Pitää soittaa pojalle.
Päivää. -Terve.
Onko heillä nälkä? Ruokaa löytyy.
Ovat aika nirsoja, käy kysymässä.
Ketä on kyydissä? -Kiinalaisia.
(matkaopas, englanti) Millaista ruoka on? -Hyvää.
Eli minulla on... nakkeja. Sausages.
Ja perunoita. Perunamuusia.
And then raastepöytä.
(englanti) Eikö ole sushia? Sushi?
(englanti) Tämä ei maistu heille. Onko vain tätä?
Ei, ei ole sushia... Vain perunaa ja makkaraa.
Ja tuo raaste... Hetkinen.
Minä voin auttaa.
(kiina) Hei kaikki. Minä olen Cheng.
Hauska tutustua. Olen heidän oppaansa.
Täällä ei oikeastaan ole muuta ruokaa -
mutta jos haluatte kiinalaista ruokaa -
voin laittaa nuudeleita.
Miten olisi kananuudelit?
Istukaa, olkaa hyvä.
(englanti) Ja nuudeleita. Ota kymmenen pussia.
(suomi) Nuudeleita? Nuudeleita.
(englanti) Onko täällä kanaa? -On. Täällä.
Otamme kaikki.
(suomi) Mitä se sanoi? -Haluaa kaikki.
Laita kaikki mun tilille. -Juu.
Maksan takaisin heti kun pystyn. -Enhän minä sillä.
Kauhean näköistä limamuljaskaa. -Se voi olla hyvää.
En usko. Ei valkoinen heteromies tuommoisiin koske.
Oletko sä valkoinen heteromies? -Älä aloita taas!
Voi helvetti. -Mitä?
Sinulla se vaan pillerimäärä kasvaa.
Pysynpä nuorena ja terveenä. -Niin just.
Hoh hoh...
Paraskin...
(suomi) Nuudeli oli hyvää. Kerron tästä eteenpäin.
Kiitos. -Kiitos.
Mmm...
(Sirkka laskee) 80, 90...
310...
320, 330, 340...
350...
(suomi, englanti) Paras päiväkassa ikinä. -Hyvä bisnes.
(suomi, englanti) Kiitoksia paljon. Thank you.
(englanti) Kiitos. Ei tarvitse.
Teit kovasti töitä. Tämä on sinun. -Ei. Minä kokkaan.
Sinä iloinen. Kiinalaiset iloisia. Kaikki iloisia.
Oletko kokki? -Olen, ammattilainen.
Ravintola, Shanghaissa. Hyvä. -Sen uskon.
Minä olen Cheng. -Sirkka.
Srikka? -Sirkka.
Sirkka. Hauska tutustua. -Kuten myös.
Siivotaanko?
Minä hoidan sen. -Siivotaan yhdessä.
Onko pojallasi kaikki hyvin?
On. -Hän vaikuttaa yksinäiseltä.
Hei, tule. Tule.
Teidän pitää tehdä jotain. -Minä en urheile.
Mene pelaamaan poikasi kanssa.
Ei.
Hmm...
(suomi) Mä vähennän nyt mun velkoja.
750. -Oho!
(Cheng, kiina) Hei. Mikä on, kun et potki palloa?
Uudestaan, kovempaa.
No...
Ei hullumpi. Uudestaan.
Niu Niu. Sammuta valot. -Sammuta itse.
Laita ääntä hiljemmälle. -Okei.
(suomi) Kysyisin sellaista yritystä kuin Fongtron Tampereen seudulta.
Ei kun, Fong... tron.
Aha, okei. Ei se mitään, kiitos.
(musiikkia kännykästä)
(englanti) Tänään minä kokkaan.
Sinä? Miksi? -Turisit tulevat taas.
Oikeasti? Mistä tiedät? -Kysyin heiltä.
Olet hyvä bisnesmies. -Kokki vain.
Tarvitsen lisää aineksia.
Salaattia, kasviksia, kanaa. Löytyykö kaupasta?
Ei. Kaikki meni eilen. Tavaraa tulee kerran viikossa.
Leviltä löytyy. Puolen tunnin päässä.
(Cheng) Mennään.
Katso. Poroja. Reindeer.
(kiina) Katso. Niu Niu, ota kuva.
(englanti) Ne ovat herkkua.
Te syötte niitä? -Tietenkin.
(kiina) Katso, kiinalainen ravintola. -Joo.
Haluatko syödä? -Joo.
Haluatko, että tsekkaan sen ensin? -Öö...
Katso!
Isä, tule.
Ota ne.
(englanti) Minä? -Sinun vuoro.
Okei...
Leikkaa näin, näin ja sitten näin. -Selvä.
Onnellisuus on tärkeää. Hyvä ruoka tekee onnelliseksi.
Tärkeää. -Niin.
Onnellinen.
Se on tärkeää.
(mikro kilahtaa)
(suomi) Joko kaikki on ulkona? -Joo.
Tulkaa taas, jos tänne päin satutte.
Ja levitä sanaa. -Levitän. Sinne päin menossa.
Taisi olla Sirkalla tupa täynnä.
Onko meille enää mitään? -Totta kai.
Olkaas hyvät. -Oho, nyt onkin erikoista.
Joskus pitää vähän yrittää.
Sanokaas, oletteko kuulleet nimeä Fongtron?
Yks kaveri etsii sen nimistä. -Kuulostaa huumekauppiaalta.
Tai ihmissalakuljettajalta. -Siis kuka Fongtron on?
Unohtakaa koko juttu. Tuli vain mieleen.
Fongtron... -Katsotaan onko sellaista nimeä.
Hyvää. -On hyvää.
(englanti) Ensin sylkäiset madon päälle.
Sitten heität sen veteen.
Onko vesi puhdasta?
Hyvä. Voin laittaa herkullista keittoa.
Se voi parantaa. -Parantaa?
Niin. Kiinalainen ruoka voi joskus parantaa.
Okei.
Haluatko kokeilla?
Cheng? -Niin?
Et kai sinä salakuljeta ihmisiä?
Minä laitan ruokaa. Olen ammattikokki.
(suomi) Niin sä taidat olla.
(englanti) Anteeksi?
(suomi) Ei mitään.
(englanti) Cheng, jos et löydä Fongtronia, mitä aiot tehdä?
Löydän kyllä hänet. Fongtron on tärkeä.
Teidän huone.
Voitte jäädä niin pitkäksi aikaa kuin haluatte. -Kiitos.
Hei, se syö!
(suomi) Syö, syö! -Niu Niu! -Hei, tulee kalaa!
(englanti) Oi, se tulee ylös. Ooh!
Se on iso.
(suomi) Termos! -Moi!
(ilmavaivoja vessasta)
Paskanlapioinnin työehtosopimuksen mukaan on ruokatunti.
Mitä? Missä sapuska?
Tänään tarjolla on ahvenkeittoa kiinalaiseen tapaan.
Luuletko että tällainen komea suomalainen heteromies -
söisi vapaaehtoisesti kiinalaisten sörsseleitä?
Voin lämmittää muusia ja makkaraa.
Onko ne oikeita ahvenia, ihan suomalaisia?
Tuosta ne on.
Koska mottoni on, että elä vaarallisesti -
niin laitapa nyt mulle annos kiinalaista ahvenkeittoa.
Että tämmöistä... -Se on kuumaa.
Kokki sanoi, että se voi parantaa. -Parantaa mitä?
Siusta tulee päivä päivältä heterompi ja heterompi.
Ole vaiti.
Tämähän on hyvää. Todella hyvää.
Häh? -On, tämä on todella hyvää.
Niu Niu.
(kiina) Lopeta pelaaminen ja tule auttamaan.
Ylös ja keittiöön.
Haluan puhelimeni takaisin.
(englanti) Onko kaikki hyvin?
Haluatko syötävää? -En. Menen kotiin.
(ovikello kilahtaa)
(puhelin pirisee)
Sirkan baarissa Sirkka.
Joo.
(englanti) Kuule. Voitko tehdä minulle ruokalistan?
Voisimme saada lisää turisteja. Opas puhui pomonsa kanssa.
Ruokalista? -Lounas.
Kaikki kiinalaista? -Tehdään diili.
Autat ruoanlaitossa ja autan löytämään Fongtronin.
(suomi) Okei. -Me löydetään se Fongtron vaikka heinäkasasta.
Fongtron heinmasista...
Sirkka. Missä Niu Niu on? -Meni kotiin.
(koira haukkuu)
Niu Niu!
Niu Niu?
Niu Niu!
Meidän täytyy soittaa poliisille.
Shh.. shh...
(auto soittaa äänitorvea)
Se on hän.
(suomi) Tämmöisen löysin jängältä.
(englanti) Etsin mustikoita ja löysin hänet.
(kiina) Mikä sinua vaivaa?
(kiina) Missä olet ollut?
(englanti) Hän oli metsässä. Hyvä, että Romppainen löysi hänet.
(kiina) Sattuuko?
(suomi) Mikähän se oikein on miehiään?
Kukahan tämä Fongtron on?
Ei mitään hajua. -Onko semmoista olemassakaan?
Ja tää poika, onko se sen oma?
Missä sen äiti on? -En ole kysynyt.
Pitäisiköhän kysyä?
(kiina) Anteeksi. Olen ollut itsekäs.
Haluan kotiin. Äiti varmasti odottaa meitä.
Ei äiti odota kotona.
Sinun täytyy uskoa minua. Äiti on meidän kanssa, täällä.
Meidän täytyy pysyä vahvana.
Nukutaan.
Mihin me olemme matkalla? -Tänne päin.
En tiennyt, että täällä on näin paljon tilaa.
Niin. Me näytämme pikkuruisilta tämän valtavan avaruuden alla.
Mitä teet?
Mitä rasiassa on?
Äitisi ja minä ostimme nämä, kun menimme kihloihin.
Hyvä.
Nyt olemme antaneet ne äidille.
Äiti ei ole täällä.
Älä itke. Olet oikeassa. Äiti ei ole täällä -
mutta hän on sydämessäsi.
Okei?
Cheng. Ni hao. -Ni hao.
Ni hao.
Kiekko-Jani. -Kiekko-Jani.
Forsström.
Forsström? Forsström käy.
(Cheng, englanti) Joo! Fongtron. Fongtron.
Fongtron.
(suomi) Kuule, olisiko se Forsström nyt se Fongtron?
Fongtron. -Forsström.
(englanti) Kyllä. Pohopoki, Fongtron.
(suomi) Cheng... minulla on nyt vähän huonoja uutisia nyt tuota...
(englanti) Minulla on sinulle huonoja uutisia.
(Cheng, englanti) Hän piti minun ruoastani.
Hän tuli ravintolaani joka päivä ja tilasi kalakeiton.
(suomi) Sen mä kyllä uskon.
(Cheng, englanti) Hän auttoi kun jouduin vaikeuksiin.
(Romppainen, englanti) Millaisiin vaikeuksiin?
Tosi suuriin vaikeuksiin.
Tiedän vain, että hän asui Suomessa...
Po... Po... -Pohjanjoki.
Nyt minulla on rahaa. Halusin maksaa Fongtronille takaisin -
ja kokata hänelle, ja hän olisi ollut taas onnellinen.
Ja nyt hän on kuollut.
(Romppainen, suomi) Taitaa olla kunnian miehiä tämä Cheng.
(Mervi, suomi) Se etsi Forsströmin Pekkaa, eikä meistä kukaan tajunnut sitä.
Cheng ei taida itsekään tietää, mitä nyt tekisi.
(Sirkka) Eipä kai.
Osaa se mies keittoa tehdä. -Osaa se.
Romppainenkin on kuin henkiin herännyt.
Romppainen? -Niin.
Mitä? -Yks sun toinenkin on.
(kiina) Isä, mennään sisälle.
(koira haukkuu)
(kiina) Isä, mennään sisälle!
(ääni puhelimessa, kiina) Hienoa että tulette takaisin kotiin.
Isä pakkaa jo matkalaukkuja ja lähdemme pian.
Pian saan taas nähdä sinut.
(ovelle koputetaan) Joku tulee, soitan myöhemmin.
(englanti) Niin? -Cheng?
Et voi lähteä. -Miksen?
Tarvitsemme kiinalaista keittiötäsi. -Mitä?
Voit jäädä ja tehdä töitä.
Ihmiset pitävät ruoastasi, Romppainen tosi paljon -
ja hän on sairas. -Tiedän. Näen sen.
Ja minä opettelen.
Opetat, miten tehdään kiinalaista keittoa.
Minulla ei ole työlupaa. -Poikasi viihtyy täällä.
Ei viihdy. -Hänellä ei ole vielä kavereita.
Vain jääräpäinen isä.
(Sirkka huokaisee)
Hyvästi.
(suomi) Kiitos. Anteeksi.
(kiina) Hullu.
Ehkä.
Sirkka...
Niin?
(englanti) Me päätimme jäädä vähän pidemmäksi aikaa.
(suomi) Jassoo, että tämmöiset eväät tänään.
Dim sumia, yrttiporoa ja paistettuja vihanneksia.
Onko porossa kasviksia? -On siinä vähän.
Laita makkaraa ja muusia. -Meillä on vain näitä.
(Romppainen) Termos!
(Romppainen) Onko keittoa?
Ei, mutta porossa on kuulemma samoja ominaisuuksia.
Mulle sitä yrittiporoa. -Teboililta sais pitsaa.
Sinne on 16 km.
Sitä paitsi rohkea rokan syö ja uhkarohkea ulkomaan ruoan.
Nopea kuolema ja perit poroni. -Ei sulla poroja ole.
Kahvinporoja...
Laita mulle kans sitä yrittiporoa. Perkele...
Kyl tätä syö ennen kuin turpaans ottaa, sano turkulainen.
Aika lailla pupun ruokaa.
Älä nyt viitti, iso mies.
No niin. Me tultiin nyt niin kuin puhe oli.
(englanti) Cheng. Paikallinen koulu.
Täältä saa siis aasialaista ruokaa. -Kyllä.
Oppilaani eivät ole koskaan syöneet sitä.
Okei. Nuudelikeitto valmistuu nopeasti.
Sopiiko? -Juu. Totta kai.
Anteeksi, yksi kysymys. -Niin?
Jotkut oppilaista noudattavat erityisruokavaliota.
Heillä on maitoallergiaa ja keliakiaa.
Jotkut ovat kasvissyöjäperheestä. -Ymmärrän.
Riisinuudeleissa ei ole gluteenia.
Kiinalaisessa ruoassa ei ole maitoa. Kasviksia on paljon.
Uskon että ruoka maistuu. -Niinkö? Kiitos.
Tulkaa. -Lapset, seuratkaa.
(opettaja, suomi) Ei sitten kosketa mihinkään.
Rauhallisesti, eikä riehuta.
Tommi, ei saa koskea mihinkään!
(englanti) Sirkka. -Niin?
Voitko pilkkoa kiinankaalin?
Pilko pieneksi, niin se kypsyy nopeammin. -Selvä.
No niin.
Kiinalainen keittiö perustuu vanhaan perinteeseen.
Tasapaino kaikissa asioissa. Värissä, maussa, esillepanossa.
Ja vaikutuksessa.
Vaikutuksessa? -Niin.
Talvella esimerkiksi teemme lämmittävää ruokaa.
Ja kesällä teemme viilentävää ruokaa.
Vilkkaalle ihmiselle teemme rauhoittavaa ruokaa.
Laiskalle ihmiselle piristävää ruokaa.
Teemme jopa naisille ja miehille eri ruokaa, jolla on eri vaikutus.
Riippuu siitä, mitä halutaan.
Minä tiedän. Se on niin kuin jin ja jang.
Rakkaus ja suru. Makea ja hapan.
Juuri niin. Tiedät jo kaiken kiinalaisesta keittiöstä.
(suomi) No, miltäs maistuu? -Hyvältä.
No, mitäs sanotte? -Oikein hyvää on, kiitos.
Vieläkö se aasialainen kokki on töissä täällä?
Tuota... Ei se oikeastaan palkallisena...
...harjoittelijana.
Palkattomana.
Ei taida ihan harjoittelija olla tämä.
Kyllä se on ihan kehityskelpoinen.
Tämä on se Fongtron? -Ei, se oli väärinkäsitys.
Väärinkäsitys? -Joo.
Tässä haisee joku. -Kyllä, ihan hyvältä haisee.
(englanti) Haluatko mennä mukaan?
Voin antaa sinulle pyörän. -Ei.
Oletko varma? -Joo.
Miksi et? -Isä ei anna.
Miksi ei? -En tiedä. Kysy häneltä.
(englanti) Cheng? -Niin?
Mikset anna Niu Niun ajaa pyörällä?
Mitä? -Kuulit kyllä.
Ei kuulu sinulle. -Ei kuulu minulle?
Ei. -Okei, ei tarvitse loukkaantua.
(Sirkka voihkaisee)
Onko kaikki hyvin?
Joo. Joka kuukausi. Every month...
Onko lapsi? -Ei.
Paljon verta tulee? -Joo.
Älä. Kylmä ei ole hyväksi.
Lämmin on parempi. Minä laitan.
(rauhallista kitaramusiikkia)
Syö hitaasti.
Pureskele, että vatsa tottuu.
Ruoka on hyvä lääke.
Tämä sokeri, kylmä juoma tekee sinulle kipuja.
KIINALAINEN VIIKKO
(Vilppula, suomi) Päivää!
Joku sentään! Aattelin jo, että tuleeko tänään yhtään syöjää.
On niitä tulossa.
Tuolta palvelutalosta, kun pikkuisen yllytin.
(vanhus) Niillä on pelkkiä kumiperunoita.
No, mitäs saisi olla? -Yrittiporo kuulemma on hyvää.
Kaikille samaa?
Käykää sisään vaan! Tervetuloa.
Sirkka, odota.
Tämä voi kuulostaa vähän hullulta...
...mutta minusta on ruvennut tuntumaan, että sen ruoat parantaa.
Ei se oikeastaan kuulosta.
(Romppainen) Minä en syö enää mitään muuta kuin kiinalaista missään.
(Vilppula) Enkä muuten minäkään.
Kiitos.
Näyttää hyvältä. Kiitos kovasti.
(englanti) Tämä on bah-kut-teh.
Bah-kut-tee? -Bah kut-teh. Poro ribs tea.
(Romppainen) Poro. -Pholo.
Pholonkylkikeitto.
Pholo ja yrtit höyrytetään. -Yrtit?
Paras tee ikinä.
(englanti) Pureskelkaa hyvin. Vatsa tuntuu hyvältä.
Pure kovasti. Chew well.
Pule... -Pure.
Pure. -Pure.
Purre. -Pure, pure...
Pure kovasti. -Pure, pure...
Purkaa, purkaa kovasti!
(englanti) Huomenna, hapanimelää mandariinikalaa.
Onko se hyvä kala?
Kuin kala.
(suomi) On tämä äijä aikamoinen epeli.
Yritti poroa ja sitten melkein kalaa. Annetaanpa aplodit meidän kokille!
(englanti) Mestari Cheng!
(suomi) Helvetin hyvää. -On tää parasta.
(pyöränkello kilahtaa ulkona)
Niu Niu!
(kiina) Kuka antoi sinulle pyörän?
Et saa ottaa kenenkään pyörää!
Tämä on minun.
Ostiko Sirkka sinulle pyörän?
(englanti) Miksi ostit hänelle pyörän? -Hän halusi pyörän.
Et anna minun maksaa sinulle. -Pyörä on liikaa.
Ei ole. Teet töitä koko ajan. Tupa on päivä päivältä täydempi.
Niu Niu ei halua pyörää. -Kylläpä haluaa.
Hänen äitinsä kuoli pyöräillessään.
Cheng, minä... Olen pahoillani.
Odota!
Sinä et halua pyörää.
Hän haluaa pyörän.
(englanti) Voi luoja!
(kiina, englanti) Mitä tapahtui? -Anteeksi. Anteeksi.
(kiina, englanti) Oletko kunnossa? -Olen niin pahoillani.
(kiina) Sattuuko? -Vähän.
Okei...
(kiina) Sattuuko?
(suomi) Noin, valmis.
(kiina) Selvä. Ei hätää. -Okei...
(englanti) Okei, nyt...
Okei. Paina sitä nyt...
Hän tarvitsee vähän lepoa.
(kiina) Lepää nyt.
(englanti) Jos hän ei oksenna, kaikki on hyvin.
Selvä. Olet hyvä tohtori. -En ole, esitän vain.
Haluatko teetä? -Kyllä, kiitos.
(kiina) Vieläkö sattuu?
(englanti) Oi ei, ei ei. -Mitä? -Ei kiehuvaa vettä.
80 astetta on sopiva. -Pitäisikö tehdä se uudestaan?
Te kiinalaiset olette hulluja.
Juo.
Luulen, että hänellä on kaikki hyvin.
Käytätkö tätä? -Yritän opetella.
(Cheg naurahtaa)
(Cheng) Hmmm...
Saanko kysyä...
...jotain henkilökohtaista? -Juu.
Onko sinulla mies?
Minulla oli. Etelässä.
Olin naimisissa.
Yritimme saada lapsen, mutta...
...se ei onnistunut.
En tullut raskaaksi.
Kahdeksan pitkää vuotta.
Ehkä en syönyt tarpeeksi kiinalaista. -Aivan.
Mitä tapahtui? Oletko yhä naimisissa? -En.
Mieheni löysi toisen naisen.
Ja lähti ja...
...ja sai lapsen.
Se oli...
Olin tosi masentunut. Sitten tätini kuoli.
Hänellä ei ollut lapsia -
joten perin tämän paikan ja ravintolan.
Muistin, kuinka onnellinen olin aina, kun kävin täällä lapsena.
Vaikka tiesin, ettei baarista tulisi isoa bisnestä -
ajattelin, että helkkari soikoon.
Miksi en kokeilisi. Ehkä olisin täällä onnellinen.
Joten... tässä sitä ollaan.
En keksinyt parempaakaan.
Älä väheksy itseäsi. Se ei ole hyväksi.
Totta.
Kiinassa...
...naiset eivät yleensä asu yksin.
Suomessa kyllä asuvat. Syystäkin. -Mikä se on?
Miehet ovat niin tyhmiä.
Se oli vitsi. Saa nauraa.
Miten edes löytäisin miehen täältä, kun kaikki ovat yli 60 -
naimisissa tai juoppoja tai sekä että.
Onko tuo vitsi?
Ei, vaan totuus.
(Mervi) Sirkka?
(suomi) Sirkka! -No? Huomenta.
Olisikohan täällä jotain...
Minulla on hirveät kivut.
Mistä sä siitä olet kuullut? -No, Romppainen haastoi.
Siinä on juoruakka! Iso mies.
Oliskohan sitä keittoa? -No, tässähän tätä on.
Pure, pure. -Pure? Tää on keittoa.
Usko nyt. Pure.
Chengi on kyllä ihmemies.
Vilppulan verenpaine laskee.
Raskavaaran Ekillä alkoi vatsa toimia, eikä se ole toiminut koskaan.
Teriön Tauno väitti, että munuaiskivet hajosivat ja tulivat pissatessa ulos.
Ainakin jotain murua se kuulemma oli.
Miten ruoka voi niin vaikuttaa? -Kyllä se voi. Toivo tekee ihmeitä.
Lopeta...!
Mitäs opettajalla on mielessä?
Kuulin että sinulla on vatsakipuun jotain lääkettä.
(rauhallista kiinalaista musiikkia)
(englanti) Kiitti...
(suomi) Tämä kuin kala on helkutan hyvää. -On, helvetin hyvää.
(englanti) Hyvää? -Erinomaista. -Tosi hyvää.
(suomi) Kuule...
(englanti) Nyt me haluamme, että teet jotain tosi suomalaista.
Tosi suomalaista.
Minä? -Sinä!
(löylyä kiukaalle, ulkona sataa)
(vihtomista)
Oh... oh, oh, oh... oijoi...
(suomi) Tekee hyvää.
(ukkonen jylisee)
(englanti) Kaikki patsaat ovat Vilppulan tekemiä. -Oho.
Hän on tosi kuuluisa Helsingissä.
Tai ehkä ei Helsingissä, mutta ainakin Rovaniemellä.
Tai ehkä ei Rovaniemellä, mutta Pojopokissa. -Pohjopoki.
Pojopoki. Tosi kuuluisa Pojopokissa, jes.
(vesi loiskuu)
(Romppainen) Ohhoh... uuh...
(Cheng) Uhh... huh... huuh...
(englanti) En ole kala...
...enkä osaa uidakaan.
(lasten ääniä kentältä)
Syötä tänne.
Mitä? -Mene pallon perään.
Olen maalivahti. -Hyvä.
(suomi) Jee! Hyvä!
(englanti) Onko sinulla vaimoa?
On... mutta... hän on kuollut.
Voi... -Onnettomuus.
Hän ajoi pyörällä, ja sitten tuli iso auto.
Bäng. -Oi...
Hän kuoli. -Olen todella pahoillani.
Kun hän kuoli, aloin tehdä töitä yötä päivää.
Minulla ei ollut aikaa pojalleni.
Sitten... rupesin juomaan. -Juomaan.
Niin. Tosi, tosi paljon.
Lainasin rahaa pahoilta ihmisiltä ravintolaani varten.
Ja sitten Fongtron pelasti minut.
Hän antoi rahaa, että voin maksaa takaisin pahoille ihmisille.
Ja hän sanoi aina, että Suomi on hyvä paikka.
Hyvä paikka pojallesi.
Myöhemmin myin ravintolani ja tulin tänne poikani kanssa.
Haluan niin kovasti maksaa velkani Fongtronille, mutta hän on kuollut.
Fongtron oli oikeassa. Suomi on hyvä paikka sinulle ja pojallesi.
Mutta nyt täytyy mennä saunaan.
Lisää?
(vihtomista)
(suomi) Asiaan...!
Plörö. -Plörö, plörö.
Plörö! -Phö...
Plö.. plö...
(linnunlaulua, viulumusiikkia)
(suomi) Onko tuo hyväkin laulaja?
Kyllä tämä tyttö tanssittaa vaikka rautakankia.
(englanti) Niu Niu. Laita musiikki soimaan.
(Lapin tango soi)
Okei, sitten asento.
Noin. Okei.
Sinä aloitat vasemmalla. Muistatko?
Yy, kaa, koo, nee.
Hidas, hidas, nopea, nopea.
Hidas. Ei. Pidä minusta kiinni näin, tiukasti.
Äh, senkin jääräpää.
Okei, nyt. Yy, kaa, koo, nee.
Hidas, hidas, nopea, nopea.
Jännittääkö sinua? -Tämä on kiinnostavaa.
Ei, ei. Suomessa sanomme, mitä ajattelemme.
Älä ole kohtelias. Se vain mutkistaa asioita.
Okei? No...
Jännittääkö sinua?
Kyllä vai ei? -Ei.
Luulen, että sinua jännittää liikaa. Ja ujostuttaa.
Sammuta musiikki.
Okei.
Hyvää? -Joo.
Hyvä. Juuri noin. Sanot, mitä ajattelet.
(tanssilavalta kuuluu Lapin tango, Jaana Isokangas laulaa)
Katso.
(Lapin tango)...kun kerran matkallain Lapin maahan eksyin...
Okei. Mennään. -Ei, ei vielä!
Moi! -Kaks munkkia, ja yks vissy hänelle.
Sirkka. -Tiedän, sokeri on pahasta.
Älä sano mitään.
Moi. -Moi.
Kiitos. -Mennään.
(Cheng, englanti) Nopea, nopea, hidas, hidas, hidas.
Nopea, nopea... -Ja?
Mitä? -Oletko valmis?
Mennään!
(Jos tuulelta siivet saisin, Jaana Isokangas laulaa) Aurinko hiiteen vaipuu
ja metsikkö peittelee sen
niin latvukset tuulessa taipuu yön varjoja tanssittaen
vaan varjoista rajattomuuteen kuin hiukkanen sulautuen
mä himmenisin ikuisuuteen
niin huippuunsa täydellinen
Sen iltaisin kutsuna kuulen, sen hiljainen haikeus on
Ja huokaus tyyntyvän tuulen, on kaipaus sammumaton
Jos tuulelta siivet mä saisin
niin jättäisin tummuvan maan
yötaivasta päin kohoaisin, tähtisumuun valkenevaan
(lintujen laulua)
(englanti) Kahdeksankymmentä astetta. -Kiitos.
Oletko huomannut, että poika ei ole enää surullinen?
Tämä on hyvä paikka olla. Lähestulkoon paratiisi.
No, on meilläkin omat ongelmamme.
Mutta teillä on kaikkea. -Mitä tarkoitat?
Mihin olemme menossa?
Mitä kuulet?
En mitään. -Nimenomaan.
Asun Shanghaissa. Se on iso kaupunki.
Täällä kuulee hiljaisuuden.
Sirkka. Yksi juttu.
Niin?
Sinä saisit helposti komean miehen, jos haluaisit.
Komeat miehet voivat olla tyhmiä.
Tiedän. -Tiedätkö?
Onko puhelimesi taskussa? -Ei. Miten niin?
Apua, apua! En osaa uida!
Voi hyvä Jumala. Odota!
Todella ovelaa!
En ole kertonut sinulle, että uin kilpaa nuorena.
Onpa lämmintä! -Ju-huu!
Ajattele. Maapallolla on neljä miljardia miestä.
Sinulla on valinnan varaa.
Saan valita kenet haluan. -Toki.
Minä mietin asiaa.
(suomi) Jaha, ei kun yrittiporoa silakkahissiin.
Sillä alkaa olla viisumi ummessa. Se näkyy nykyään digitaalisesti.
Näistä ollaan aika tarkkoja nykyisin. -Todella tarkkoja.
Itse asiassa olemme nyt joustavia.
Todella joustavia. -Ymmärrän.
Mutta sapuskat oli hyvät niin kuin aina. Kiitti vaan.
Laki on laki. Ei sille voi mitään.
Olisihan tämä pitänyt tajuta aikoja sitten.
Onhan se iso menetys sulle. Itse asiassa meille kaikille.
Muakin se on pitänyt hengissä sapuskoillaan.
Ei kai nyt sentään. -On, on, on.
Ehkä mä luovutan ja lopetan kokonaan.
Ei tämä kannata ilman Chengiä. -Osaat sinä itsekin.
En osaa!
Sormet pilkon viikossa keittoon!
(englanti) Mitä nyt on tekeillä? -Ei mitään.
Kyllä, jotain on.
Paperit...
Sinun paperisi...
Arvasin sen. Minun täytyy siis lähteä.
Aiot lähteä? -Olen pahoillani, Sirkka.
Luulin sinun tietävän, etten voi jäädä lopullisesti.
Aiot siis lähteä noin vain?
Haluan maksaa sinulle.
Mitä? -Haluan maksaa työstäsi. Tässä.
Olen sanonut, että ei tarvitse.
Miksi teet näin? -Miksikö kokkaan?
Miksi teet näin? -Olen kokki.
Tiedät, mitä tarkoitan.
Luulitko, että voit tulla tänne ja kokata ja kokata ja -
sitten häipyä?
Sirkka...
(ovi pamahtaa)
Terve. Katsotko pikku huntelon perään pari tuntia?
(englanti, suomi) Sirkka huolehtii pojasta pari tuntia. -Mitä?
(englanti) Älä kysele. Meillä on äijäbisneksiä.
Sisään siitä. Ciao ciao!
(suomi) Terve!
Ole hyvä!
(englanti) Sieppaatteko te minut? -Ehkä, ehkä...
Ni hao. -Ankkurit ylös!
Hoplaa!
(Metsäkukkia, haitarilla)
(suomi) Kohottaen lasiaan hän sanoi, veljet asiaan! Hölkyn kölkyn!
Hölkyn kölkyn!
On... vastaus vain yksi
Lapin suvi, sitä aatellessa...
(englanti) Ole hyvä, ota pienet.
Cheng...
(englanti) Sinun ruokasi... -Niin?
Joskus se voi parantaa.
Tarkoitan, jos olet sairas, ruoka voi auttaa voimaan paremmin.
Niin, mutta ei aina. -Tiedän.
Minulla on syöpä.
Tiedän, että se on mukanani elämäni loppuun asti.
Mutta ruokasi antoi minulle toivoa.
Sinä annoit minulle toivoa. Annoit meille kaikille toivoa.
Annoit Sirkalle toivoa.
Haluan kiittää sinua siitä.
Niin, joskus toivo ja terveys ovat sama asia.
Juuri niin.
Nyt Sirkka on hyvin surullinen. Hänellä ei ole toivoa.
(laulaa Lapin kesä, Vesa-Matti Loiri) Oppi ottakaatte joutsenista
Ne lähtee syksyisin ja palaa keväisin
On meidän rannoillamme rauhallista
Ja turvaisa on rinne, rinne tunturin
Havisten halki....
...ilman... lentäkäätte
Tekoja luokaa....
maita valaiskaa
mutta talven poistuneen
kun täältä lähtee
mä rukoilen... mä pyydän
palatkaa
Tuolla on Vega. Etelässä.
Tuolla on Linnunrata.
Tuolla on... Iso karhu.
Ja Arcturus.
Kirkkain kaikista.
Ja Capella.
(laulaa kiinaksi In a Distant Place, Chu Pak Hong) Hänen punaiset poskensa
ovat kuin punainen aurinko
Hänen kauniit silmänsä
ovat kuin öinen täysikuu
Jättäisin kaiken, mitä omistan
ja seuraisin häntä, paimentani
nähdäkseni hänen ihanan hymynsä
ja nätin mekkonsa
Haluaisin olla lammas
ja seurata häntä
Voi kunpa hänellä olisi pieni piiska
ja hän sivaltaisi minua keveästi
(englanti) Huomenta. -Huomenta. Äidin syntymäpäivä.
Niu Niu!
(kiina) Anteeksi, isä. Nukuin pommiin.
Ei hätää. Tule tänne, Niu Niu. Katselen pilviä.
Katso. Eikö olekin kaunista?
Kun olin pieni poika, haaveilin -
että pilvien takana olisi toinen maailma.
Onko äiti siellä? -Ehkä.
Näkeekö äiti meidät?
Luulen niin.
Niu Niu, pidetään vähän ääntä, niin hän kuulee meidät.
RAKASTAVAN ÄITINI MUISTOLLE
Katso! Äiti on tuolla.
(suomi) Puikoilla onnistuu.
Tämä on hyvää. -Joo.
(vanhukset) Tämä on parempaa. -Parempaa kuin kumiperunat.
(vanhus) Otit keittoa.
(vanhus) Tämä on lihavan miehen keitto.
(suomi) Missä se on? -Fongtron? -Ei kun se kiinalainen.
En ole kuullutkaan.
(suomi) Ja ulos...
(Romppainen) Pikkuisen saa ottaa tuonne käsivarsiin tuntua...
Ja tänne näin...
Se on nyt niin tai chissä ettei pysy pystyssä.
Otetaan vielä. Se lähtee...
Kädet kääntyy ylhäällä...
Ja laskee... Hyvä. Hyvä, just noin.
(kukko kiekuu)
(englanti) Hei! Olemme nyt Kiinassa.
Isä ja Sirkka menevät naimisiin. Toivottavasti nähdään pian.
(suomi) Jopas nyt!
(Romppainen) Voi, kun Sirkka on niin kaunis.
(englanti) Menetkö kanssani naimisiin? -Tietenkin.
(suomi) Paljon onnea vaan, paljon onnea vaan
paljon onnea Sirkka ja Chengi, paljon onnea vaan!
(englanti) Hei, hei! -Sirkka! Hyviä häitä! Wedding!
(suomi, englanti) Me tullaan takaisin kyllä. We will be back.
(suomi) "Me me metulen..." -Takaisin. Me tulemme takaisin.
"Metule takaisi..." -Me tulemme takaisin.
"Me me metule..."
(Gleaming Trace, Tang Siu Hau laulaa kiinaksi)
Irmeli Kuusela Svensk Medietext